Robert Spencer

Robert Bruce Spencer (s. 1962) on yhdysvaltalainen kirjailija ja blogisti, joka tunnetaan parhaiten vastajihadistisesta islamkritiikistään sekä islamilaisen terrorismin ja jihadin tutkimisesta. Hän on kirjoittanut 26 kirjaa, joista kolme on ollut New York Timesin bestsellerlistalla. Hän kirjoittaa säännöllisesti FrontPage Magazine -verkkojulkaisuun, Human Events -lehteen ja PJ Media-blogisivustoon, ja hänen kirjoituksiaan on julkaistu myös Breitbart-verkkojulkaisussa. Häntä on haastateltu usein Fox Newsin ohjelmissa. Vuonna 2003 hän perusti David Horowitz Freedom Centerin sponsoroimana Jihad Watch -blogin.

 Tausta 
New York -lehden vuonna 2010 tekemän haastattelun mukaan Spencerin isä työskenteli Voice of Americalle kylmän sodan aikana, ja nuorempana Spencer itse työskenteli Revolution Booksissa, Robert Avakianin perustamassa maolaisessa kirjakaupassa New Yorkissa. Hän on tehnyt yli 20 vuotta kestäneen uran ajatushautomoissa.

Spencer kastettiin Antiokian ortodoksiseen kirkkoon, ja hän liittyi melkiittiläis-kreikkalaiskatoliseen kirkkon vuonna 1984. Vuonna 2016 Spencer palasi "henkilökohtaisen pohdinnan ja historiallisen tutkimuksen" tuloksena kreikkalaisortodoksiseen kirkkoon.

Spencerin mukaan Mustafa Kemal Atatürkin hallituskaudella hänen isovanhempansa pakotettiin muuttamaan alueelta, joka on nyt osa Turkkia, koska he olivat kristittyjä.

Spencer suoritti alemman korkeakoulututkinnon vuonna 1983 ja uskontotieteen maisterin tutkinnon vuonna 1986 Pohjois-Carolinan yliopistossa Chapel Hillissä. Hänen diplomityönsä käsitteli monofysitismiä ja katolisen kirkon historiaa. Spencer on opiskellut islamilaista teologiaa, lakia ja historiaa vuodesta 1980, mutta hänen islamia ja muslimeja käsitteleviä julkaisujaan ei ole arvioitu akateemisesti.

Hänen kirjojansa ovat julkaisseet lähinnä konservatiiviseen poliittiseen kirjallisuuteen keskittyvät kustantamot, kuten Regnery Publishing ja Bombardier Books. Hänen ensimmäinen islamia käsittelevä kirjansa julkaistiin vuonna 2002.

Spencerin teoksia on käytetty muun muassa FBI:n koulutusmateriaaleina. Hänen kirjansa poistettiin myöhemmin liittovaltion koulutusohjelmista.

Spencer on nimennyt konservatiiviaktivistin ja Heritage Foundationin perustajan Paul Weyrichin mentorikseen.

 Spencerin näkemykset islamista 
Spencer tunnetaan islaminvastaisista näkemyksistään. Hänen pääteesinsä on, että islam on luonnostaan väkivaltainen uskonto ja että terroritekoja tekevät ääriliikkeet seuraavat yksinkertaisesti islamin puhtainta versiota.

Spencer on arvostellut Amerikkalais-islamilaisten suhteiden neuvostoa ja lukuisia muita muslimiryhmiä, joiden hän uskoo olevan läheisissä sidoksissa jihadistisiin järjestöihin kuten Hamasiin.

 Poliittinen toiminta 
Spencer oli Pamela Gellerin kanssa mukana perustamassa Stop Islamization of America -järjestöä, joka tunnetaan myös nimellä Freedom Defense Initiative. Anti-Defamation League ja Southern Poverty Law Center ovat nimenneet järjestön "viharyhmäksi". Hän kuului Gellerin kanssa syyskuun 11. päivän iskuissa tuhoutuneen World Trade Centerin läheisyyteen suunnitellun islamilaisen kulttuurikeskuksen Park51:n rakentamista vastustaneen liikkeen johtohahmoihin.

Vuonna 2013 Yhdistyneen kuningaskunnan sisäministeriö epäsi Spenceriltä ja Gelleriltä maahanpääsyn kolmesta viiteen vuoteen. Maahantulokieltoa perusteltiin sillä, että Spencer on "antanut lausuntoja, jotka voivat edistää vihaa, joka voi johtaa yhteisöjen väliseen väkivaltaan." Heidän oli määrä puhua English Defence Leaguen mielenosoituksessa Woolwichissa, Etelä-Lontoossa, missä sotilasrumpali Lee Rigby oli tapettu islamistin toimesta.

Spencerin mukaan hänet myrkytettiin vuonna 2017 Reykjavikissa puhetilaisuuden jälkeen. Hän syytti tapahtuneesta "nuorta islantilaista vasemmistolaista." Lääketieteellisen raportin mukaan hänelle oli annettu MDMA:ta ja amfetamiinia.

Spencer nimettiin vuonna 2020 uuskonservatiivisen Center for Security Policyn vanhemmaksi tutkijaksi.

 Kannatusta ja kritiikkiä 
Koraanin kriitikko ja sekulaarikirjailija Ibn Warraq on todennut, että Spencer "kertoo totuuden, jonka harvat Yhdysvalloissa tai Euroopassa haluavat kohdata". Konservatiivikommentaattori Michelle Malkinin mukaan Spencer "kertoo totuuksia jihadista, joita kukaan muu ei kerro." Konservatiivinen radiojuontaja Dennis Prager on kutsunut Jihad Watchia "yhdeksi kunniallisimmista verkkosivuista, jonka tiedän valvovan jihadia maailmassa tänä päivänä."

Englantilainen tietokirjailija Karen Armstrong puolestaan on kritisoinut Spencerin kirjoituksia, todeten muun muassa, että "Spencer ei koskaan lainaa kohtia Koraanista, joissa tuomitaan kaikenlainen sodankäynti 'suurena pahuutena'..." Benazir Bhutto syytti Spenceriä "valheellisen kuilun rakentamisesta islamin ja lännen välille". Hoover-instituutin Dinesh D'Souza on kritisoinut Spenceriä siitä, että tämä vähättelee Koraanin kohtia, jotka kehottavat rauhaan.

Vuoden 2011 Norjan iskujen tekijä, Anders Behring Breivik, lainasi Spenceriä 64 kertaa manifestissaan ja kirjoitti hänestä: "Islamista suosittelen käytännössä kaikkea Robert Spencerin kirjoittamaa." Spencer tuomitsi iskut ja sanoi, että media syytti häntä epäoikeudenmukaisesti Breivikin teoista.

 Teokset 
 Empire of God: How the Byzantines Saved Civilization. Bombardier, 2023. .
 The Sumter Gambit: How the Left Is Trying to Foment a Civil War. Bombardier, 2023. .
 The Critical Qur'an: Explained from Key Islamic Commentaries and Contemporary Historical Research. Bombardier, 2022. .
 Who Lost Afghanistan?. Center for Security Policy, 2022. .
 The Church and the Pope: The Case for Orthodoxy. Uncut Mountain, 2022. .
 Islamophobia and the Threat to Free Speech. Center for Security Policy, 2021. .
 Rating America's Presidents: An America-First Look at Who Is Best, Who Is Overrated, and Who Was An Absolute Disaster. Bombardier, 2020. .
 The Palestinian Delusion: The Catastrophic History of the Middle East Peace Process. Bombardier, 2019. .
 The History of Jihad: From Muhammad to ISIS. Bombardier, 2018. .
 Confessions of an Islamophobe. Bombardier, 2017. .
 The Complete Infidel's Guide to Free Speech (and Its Enemies). Regnery, 2017. .
 The Complete Infidels' Guide to Iran. Regnery. 2016. .
 The Complete Infidel's Guide to ISIS. Regnery, 2015. .
 The Arab Winter Comes to America: The Truth about the War We're In. Regnery, 2014. .
 Not Peace But a Sword: The Great Chasm Between Christianity and Islam. Catholic Answers, 2013. .
 Did Muhammad Exist?: An Inquiry Into Islam's Obscure Origins. ISI Books, 2012. .
 The Post-American Presidency: The Obama Administration's War on America (kirjoitettu Pamela Gellerin kanssa). Threshold Editions, 2010. .
 The Complete Infidels' Guide to the Koran. Regnery, 2009. .
 Stealth Jihad: How Radical Islam is Subverting America without Guns or Bombs. Regnery, 2008. .
 Religion of Peace?: Why Christianity Is and Islam Isn't. Regnery, 2007. .
 The Politically Incorrect Guide to Islam (And the Crusades). Regnery, 2005. .
 The Myth of Islamic Tolerance: How Islamic Law Treats Non-Muslims. Prometheus, 2005. .
 Onward Muslim Soldiers: How Jihad Still Threatens America and the West. Regnery, 2003. .
 Inside Islam: A Guide for Catholics: 100 questions and answers (kirjoitettu Daniel Alin kanssa). Ascension, 2003. .
 Islam Unveiled: Disturbing Questions About the World's Fastest Growing Faith. Encounter, 2002. .

 Suomennetut teokset 


Lähteet

 Aiheesta muualla 
Tietoa Robert Spenceristä Jihadwatch-sivustolla
Robert Spencerin artikkeleja FrontPage Magazinessa
Robert Spencerin esiintymiset C-SPAN -kanavalla 
Robert Spenceriä kritisoivien sivusto 

Luokka:Islamin kriitikot
Luokka:Yhdysvaltalaiset bloginpitäjät
Luokka:Yhdysvaltalaiset_kirjailijat
Luokka:Vuonna 1962 syntyneet
Luokka:Elävät henkilöt